På lørdag aften, kom så op til mig
På lørdag aften, kom så op til mig,
hej komfallera,ja kom så op til mig,
jeg har så meget at fortælle dig, hele natten, 
jeg har så meget at fortælle dig, især om natten.

Når du så kommer til min faders gård, 
hej komfallera,ja til min faders gård, 
hans hunde to dem skal du passe på, 
hele natten (især om natten).

Den lille hvide den kan ikke gø, 
hej komfallera, ja den kan ikke gø, 
den store kan du gi' et stykke brød, 
hele natten (især om natten).

Når du så kommer til min kammerdør, 
hej komfallera, ja til min kammerdør, 
så hænger nøglen, hvor den hængte før, 
hele natten (især om natten).

Når du så kommer i mit kammer ind, 
hej komfallera, ja i mit kammer ind, 
der står et glas med både øl og vin, 
hele natten (især om natten).

Når du så kommer i min lille seng, 
hej komfallera,ja i min lille seng, 
så skal du lave mig en krølret dreng, 
hele natten (især om natten).

Og når din far spør': hvor er drengen gjor'?, 
hej komfallera, ja hvor er drengen gjor', 
så siger du, ham laved vi i fjor.
hele natten (især om natten).

Viser
 Folkesange
Kærlighedssange 
 anonym forfatter
 anonym komponist